钦定古今图书集成/明伦汇编/氏族典/第234卷 > 张奋
## 钦定古今图书集成/明伦汇编/氏族典/第234卷 > 张奋

按《后汉书张纯传》：“纯子奋，字穉通。父纯临终，敕家丞
曰：‘司空无功于时，身死之后，勿议传国。奋兄根，少被
病，光武诏奋嗣爵，奋称纯遗敕，固不肯受。帝以奋违
诏敕，收下狱，乃袭封。永平四年，随例归国。十年，奋来
朝上寿，应对合旨，显宗异其才，以为侍祠侯。永元六
年，代刘方为司空。时岁灾旱，祈雨不应，乃上表愿对’”，
即时引见，复口陈时政之宜。明日，和帝召太尉、司徒
幸洛阳狱，录囚徒，收洛阳令陈歆，即大雨三日。奋在
位清白，无他异绩。九年，以病罢。十三年，更召拜太常。
复上疏“汉当改作礼乐”，帝虽善之，犹未施行。其冬，复
以病罢。明年，卒于家。